EkBass/fiwiki-20250220-pages-articles huggingface dataset:
Lassi Virtanen

Lassi Allan Virtanen (s. 18. maaliskuuta 1955 Viiala) on suomalainen oopperalaulaja (tenori). Lassi Virtanen opiskeli laulua Oulun konservatoriossa Esko Jurvelinin oppilaana. Lisäksi hän on opiskellut Galina Polivanovan, Herbert Brauerin, Dorothy Irvingin ja Gerhard Kahryn johdolla. Virtanen on ollut kiinnitettynä Suomen Kansallisoopperan solistikuntaan vuodesta 1990 lähtien. Siellä hän on laulanut kymmeniä solistitehtäviä, muun muassa Charles Gounod’n Faustin nimiroolin, Nemorinon Gaetano Donizettin oopperassa Lemmenjuoma ja Leevi Madetojan Pohjalaisia-oopperan Antin. Virtanen on laulanut useissa kantaesityksissä, kuten Aulis Sallisen Kullervo ja Kuningas Lear, Einojuhani Rautavaaran Rasputin ja Kalevi Ahon Hyönteiselämää. Lassi Virtanen on vieraillut 15 eri roolissa Savonlinnan oopperajuhlilla. Lisäksi hän on laulanut solistina suomalaisissa maakuntaoopperoissa ja ulkomailla. ==Levytyksiä== *Sallinen: Palatsi (DVD), 1995 *Rautavaara: Tietäjien lahja (DVD), 1997 *Tikka: Luther (DVD), 2003 *Rautavaara: Aleksis Kivi, 2003 *Launis: Aslak Hetta, 2004 *Kortekangas: Messenius ja Lucia, 2005 ==Lähteet== Luokka:Suomalaiset tenorit Luokka:Vuonna 1955 syntyneet Luokka:Elävät henkilöt
Pesäpallon SM-sarja 1939

Pesäpallon Suursarja 1939 oli 18. SM-sarjan kausi. Nousijajoukkueiden välisessä finaalissa Haminan Palloilijat voitti mestaruuden. Kolmas nousija, Tampere, jakoi kolmannen sijan Kuusankosken kanssa, joten vallanvaihdos oli täydellinen. Hallitseva mestari HPL säilyi vaivoin sarjassa. == Suursarja == === Itälohko === Joukkue O V T H Juoksut P HP KV EK VKV MKV KI Haminan Palloilijat 10 9 0 1 92-21 18 2-4 2-1 9-3 16-1 21-0 Kuusankosken Veto 10 8 0 2 83-44 16 1-7 6-4 5-0 7-0 19-1 Enson Kisailijat 10 5 0 5 72-57 10 6-10 11-7 5-1 13-9 19-0 Viipurin Kisa-Veikot 10 4 0 6 51-45 8 3-7 5-10 6-1 12-5 13-0 Myllykosken Kilpa-Veikot 10 2 0 8 50-95 4 2-8 11-18 9-10 3-2 5-1 Kotkan Into 10 2 0 8 20-106 4 0-10 3-6 7-2 0-6 8-5 === Länsilohko === Joukkue O V T H Juoksut P TPV TPU LP HPL KP PT Toijalan Pallo-Veikot 10 7 0 3 91-49 14 8-2 11-1 1-3 8-6 18-12 Tampereen Poliisit 10 6 1 3 86-65 13 9-8 2-11 12-6 9-5 21-4 Loimaan Palloilijat 10 5 1 4 53-53 11 1-4 7-7 7-4 11-6 4-1 Helsingin Pallonlyöjät 10 5 0 5 53-63 10 6-10 7-14 2-0 4-1 9-4 Keravan KooPee 10 4 0 6 49-56 8 3-0 5-4 5-9 5-7 9-2 Helsingin Pallo-Toverit 10 2 0 8 55-101 4 6-23 4-6 11-2 9-5 2-4 Sarjasta putosivat Myllykoski, Kotka, Kerava ja Pallo-Toverit. Riihimäen Pallonlyöjät (Välisarjan mestari), Jyväskylän Kiri, Kouvolan Pallonlyöjät ja Vimpelin suojeluskunta nousivat tilalle. ==Loppuottelu== Haminan Palloilijat – Toijalan Pallo-Veikot 17.9. Hamina HP TPV 13-6 8.10. Toijala TPV HP 14-10 Haminan Palloilijat voitti Suomen mestaruuden yhteistuloksella 23-20 ==Mestarijoukkue== * Eero Salisma * Heikki Korttila * Olavi Paavola * Mauri Mäkelä * Onni Paavola * Oiva Paavola * Sakari Mäkelä * Lauri Toikka * Olli Saressalo * Martti Tilli * Tuure Salokangas ==Hopeajoukkue== * Matti Rauko * Paavo Rekula * E. Ylätalo * Mikko Pennanen * Osmo Uotila * Ilmari Saunamäki * Uolevi Korkeamäki * Jussi Kallio * Kauko Salo * Kai Kotikoski * Pentti Kämäräinen * Matti Pennanen * Mauri Kallio ==Naisten SM== Myös naisten puolella Haminan Palloilijat selvisi loppuotteluun. Puolustava mestari Katajanokan Haukat kävi kuitenkin vierasvoiton juoksuin 0-3 ja voitti toisen mestaruutensa. Haukat: Suoma Kutila, Liisa Tiusanen, Irma Virtanen, Henny Sund, Helga Vento, Ann-Mari Sundström, Armi Heimo, Ilmi Salminen, Greta Westerling, Märtha Westerling. ==Lähteet== * http://kotisivukone.fi/files/vessix.kotisivukone.com/Pesis/1939/1.loppuottelu.jpg * http://www.pesis.fi/@Bin/352408/msu1939.txt * http://www.mrasilainen.com/sarjat/1939/1939_j.htm Miesten 1939 Luokka:Vuoden 1939 pesäpallo
The Last Day Before the First

The Last Day Before the First on Bloodpitin kolmas studioalbumi, joka julkaistiin 13. toukokuuta 2009. Albumilta ei ole julkaistu singlejä, mutta Skeleton Crew -elokuvassa kuultavaan kappaleeseen "For You to Be Safe" on tehty musiikkivideo. == Tuotantotiedot == Albumi on äänitetty Deerhouse studioilla ja Pekan studiolla joulukuusta 2008 maaliskuuhun 2009. Levyn on tuottanut ja äänittänyt Lauri Koski. Koski on myös miksannut albumin, lukuun ottamatta kappaletta "For You to Be Safe", jonka on miksannut Mikko Raita. Levyn on miksannut Svante Forsbäck. Albumilla esiintyvät Bloodpitin jäsenet: Antti Ravín (laulu), Paavo Pekkonen (kitara), Petri "Pietu" Hiltunen (kitara), Aleksi Keränen (basso) ja Alarik Valamo (rummut). Levyllä esiintyvät vierailijoina myös Lauri Koski, Eero Pekkonen, Jarkko Hassinen ja Toni Suominen. Albumin kappaleet ovat Bloodpitin jäsenten säveltämiä. Ravín on sanoittanut kappaleet, paitsi kappaleen "Ode for the Killswitch", jonka hän on sanoittanut yhdessä Pekkosen kanssa. Kappaleet on sovittanut Bloodpit yhdessä tuottaja Kosken kanssa. Levy on julkaistu Backstage Alliance -levymerkille. == Kappaleet == # # # # # # # # # # # # == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Rumba: suopeaRumba: Levyarvio * Soundi: Soundi: Levyarvio == Lähteet == Last Day Before The First, The Last Day Before The First, The
Chester (täsmennyssivu)

Chester voi tarkoittaa seuraavia: ;Paikkoja: * Chester, kaupunki Luoteis- Englannissa * Chester, kaupunki Nova Scotiassa Kanadassa * Chester, kaupunki Illinoisissa Yhdysvalloissa. * Chester, kaupunki Kaliforniassa Yhdysvalloissa * Chester, kaupunki Connecticutissa Yhdysvalloissa * Chester, kaupunki Marylandissa Yhdysvalloissa * Chester, kaupunki Massachusettsissa Yhdysvalloissa * Chester, kaupunki New Hampshiressa Yhdysvalloissa * Chester, kaupunki New Yorkissa Yhdysvalloissa * Chester, kaupunki Etelä-Carolinassa Yhdysvalloissa * Chester, kaupunki Vermontissa Yhdysvalloissa * Chester, kaupunki Virginiassa Yhdysvalloissa * Chester, kaupunki Länsi-Virginiassa Yhdysvalloissa * Chester, kaupunki New Jerseyssä Virginiassa Yhdysvalloissa * Chester, kaupunki Pennsylvaniassa Yhdysvalloissa. ;Henkilöitä: * Charles Chester (s. 1888), englantilainen Suomeen muuttanut insinööri ja äänilevyjen maahantuoja * Craig Chester (s. 1965), yhdysvaltalainen näyttelijä, elokuvaohjaaja ja -käsikirjoittaja * James Chester (s. 1989), walesiläinen jalkapalloilija * Nick Chester (s. 1988), brittiläinen insinööri ja Formula 1 -tallien tekninen johtaja ;Muita merkityksiä: * Chester, englantilainen juusto * Chester, yhdysvaltalainen siamilaiskissa, joka on merkitty tekijäksi fysiikka-aiheisiin tieteellisiin artikkeleihin salanimellä F. D. C. Willard ;Britannian kuninkaallinen laivasto * HMS Chester (1691), 48-tykkinen neljännen luokan alus * HMS Chester (1708), 50-tykkinen neljännen luokan alus * HMS Chester (1743), 50-tykkinen neljännen luokan alus * HMS Chester (1915), Town-luokan risteilijä ==Katso myös== * Chesterin piirikunta, (Chester County) usean piirikunnan nimi Yhdysvalloissa (täsmennyssivu) * West Chester, täsmennyssivu
Gloria (lehti)

Gloria on vuonna 1987 perustettu ylellisyyteen suuntautunut naistenlehti, joka ilmestyy kerran kuussa. Gloria-lehtiperheeseen kuuluvat Glorian lisäksi Glorian Koti ja Glorian Ruoka & Viini. == Historia == Näyttävyydestä ja nautinnoista kertova lehti tuntui perustamisaikanaan Suomessa monista jopa julkealta, ja tulokasta ennustettiin lyhytikäiseksi. Lehti kuitenkin selvisi myös 1990-luvun alun laman läpi ja laajeni lehtiryppääksi. Sanoma myi lehtiperheeseen kuuluneen Glorian Antiikin kesäkuussa 2014 Fokus Medialle. ==Päätoimittajat == Lehden päätoimittajana toimi vuoden 2010 alkuun asti Riitta Lindegren. Häntä seurasi tehtävässä Sami Sykkö. Sykkö lähti Sanomalta marraskuussa 2011, jolloin hänen tilalleen päätoimittajaksi tuli Minna Juti. Juti irtisanoutui helmikuussa 2015, ja tehtävää hoiti Elina Koivula kunnes elokuussa 2015 tehtävään astui Saila-Mari Kohtala . Elokuusta 2022 alkaen päätoimittajana on ollut Kristiina Raitala. Glorian Kodin päätoimittaja oli Kari-Otso Nevaluoma vuodesta 2012 alkaen. Elokuusta 2022 tehtävää on hoitanut Venla Ruoppila. Glorian Ruoka & Viinin päätoimittaja on Sanna Maskulin. ==Yhteistyö mainostajien kanssa== Joulukuussa 2012 Yle Uutisten toimittaja Sanna Ukkola kirjoitti Gloria-lehden ja kosmetiikkayritys L’Oréalin yhteistyöstä. Hän kiinnitti huomiota, miten marraskuun 2012 Gloria-lehden välissä jaettiin aikakauslehden näköinen Kaunis Gloria, jonka kaikki ilmoitukset ja valtaosa jutuista käsittelivät L’Oréalin tuotteita tai yritykseen kytköksissä olevia muotisuunnittelijoita. Myös itse lehden pääkirjoitus oli otsikoitu L’Oréalin iskulausetta mukaillen ”Olen sen arvoinen”, ja pääkirjoituksen vieressä oli L’Oréalin ilmoitus. Julkisen sanan neuvosto antoi tämän takia Glorialle langettavan päätöksen tekstimainonnasta. == Lähteet == == Aiheesta muualla == * Glorian kotisivut. * Glorian alkuaikojen tv-mainos Mainosmuseo-sivustolla Luokka:Suomalaiset naistenlehdet Luokka:Sanoma Media Finland Luokka:Media-alan tuotemerkit
Pesäpallon SM-sarja 1940

Vuoden 1940 Pesäpallon Suursarja oli 19. SM-sarjakausi. Enson Kisailijat ja Viipurin Kisa-Veikot joutuivat luopumaan sarjasta kotikenttiensä jäätyä miehitetylle alueelle. Myös Tampereen Poliisi-Urheilijat jäivät pois sarjasta kärsittyään Talvisodassa sen verran kovia menetyksiä, etteivät katsoneet osanottoa mahdolliseksi. Esimerkiksi joukkueen 8-kertainen Itä-Länsi-pelaaja (ainoa laatuaan) Jaakko Aalto oli kaatunut taisteluissa. Joukkueet yhdistettiin yhteen lohkoon ja sarja pelattiin yksinkertaisena. Kuusankosken Veto voitti kolmannen mestaruutensa. Lisämielenkiintoa otteluihin toi Veikkaus, jonka kupongeilla pesäpallo-otteluita nähtiin säännöllisesti jalkapallon ohessa. == Suursarja == Joukkue O V T H Juoksut Pts KV HPL Vsk ToPV LP RPL HP JK KPL Kuusankosken Veto 8 7 0 1 78-17 14 12-0 5-3 13-1 12-0 Helsingin Pallonlyöjät 8 6 0 2 59-35 12 4-2 15-8 3-4 8-1 Vimpelin suojeluskunta 8 5 1 2 54-48 11 4-2 10-6 5-0 7-2 Toijalan Pallo-Veikot 8 5 0 3 73-45 10 13-3 5-2 13-1 12-2 Loimaan Palloilijat 8 5 0 3 34-44 10 2-5 10-5 3-1 3-2 Riihimäen Pallonlyöjät 8 2 2 4 47-41 6 6-10 7-8 9-9 4-1 Haminan Palloilijat 8 2 0 6 36-55 4 7-11 7-13 12-3 6-3 Jyväskylän Kiri 8 1 1 6 33-91 3 1-19 7-14 10-3 4-4 Kouvolan Pallonlyöjät 8 1 0 7 33-71 2 2-8 5-6 1-14 18-6 Sarjasta putosi Kouvola ja sen tilalle nousi Välisarjan voittaja, Hämeenlinnan Pallokerho. Kevätkarsintojen (1941) jälkeen myös Etelä-Saimaan Kisa sai paikan Suursarjassa, samoin kuin Puna-Mustat, Helsinkiin syntynyt karjalaisseura, joka peri Viipurin Kisa-Veikkojen ja Enson Kisailijoiden vapaaksi jättämän paikan. ==Mestarijoukkue== * Kalevi Markkanen * Osmo Leino * Olavi Inkeroinen * Leo Hannula * Unto Liukkonen * Eero Häkkinen * Ahti Hakalainen * Erkki Alhava * Toivo Jokinen * Lasse Nyman * Eino Jokinen * Onni Hannula * Erkki Aranko * Paavo Kasari * Aimo Inkeroinen ==Naisten SM== Ottelut *1. kierros * Haminan Palloilijat - Kuusankosken Veto 2-5 * Haukat - Turun Maila-Tytöt 10-0 * Välierät: * Varkauden Urheilijat - Kuusankosken Veto 11-6 * Vimpelin Lotat - Haukat 5-6 (18 vuoroparia) * Loppuottelu: * Varkauden Urheilijat - Haukat 2-4 Haukat: Liisa Tiusanen, Helmi Nätkin, Henni Lappalainen, Greta Westerling, Helga Pyykölä, Irma Riihimäki Senni Haukiala, Ann-Mari Sundström, Märtha Westerling, Irma Heiskari. Joissakin lähteissä myös: Irma Virtanen, Henny Sund, Helga Vento, Armi Heimo, Ilmi Salminen, http://www.varkaudenurheiluseurat.fi/warkauden_urheilijat_cdb/11_naisten_ut.html ==Lähteet== * http://www.pesis.fi/@Bin/352395/msu1940.txt * http://kotisivukone.fi/files/vessix.kotisivukone.com/Pesis/1940/img_2684.jpg * http://www.mrasilainen.com/ *http://www.mrasilainen.com/Koosteet/1940-1944_s.pdf Miesten 1940 Luokka:Vuoden 1940 pesäpallo
Sini-Maaria Simonen

Sini-Maaria Simonen (s. 22. tammikuuta 1986 Helsinki) on suomalainen viulutaiteilija. Sini Simonen aloitti viulunsoiton neljävuotiaana Länsi- Helsingin musiikkiopistossa. Simonen opiskeli Sibelius-Akatemiassa, Hannoverin musiikkikorkeakoulussa opettajanaan Lara Lev ja Baselin musiikkikorkeakoulussa opettajanaan Rainer Schmidt. Simonen soittaa italialaisen Giovanni Battista (Johannes Baptista) Guadagninin tekemää viulua vuodelta 1760. Sini Simonen kuuluu sukupolvensa menestyneimpiin suomalaisiin viulisteihin. Hän on lontoolaisen Castalian String Quartet -jousikvartetin ensiviulisti , tanskalaisen Esbjerg Ensemble -kamariyhtyeen viulisti sekä sveitsiläisen Calvino -pianotrion viulisti. Simonen on konsertoinut solistina ja kamarimuusikkona maailmanlaajuisesti. Hän on esiintynyt useimpien suomalaisten ja lukuisien keskieurooppalaisten sinfoniaorkesterien solistina. Vuonna 2005 Simonen eteni ainoana suomalaisena Jean Sibelius -viulukilpailun finaaliin. Vuonna 2008 hän voitti toisen palkinnon Carl Flesch -viulukilpailussa Unkarissa sekä ensimmäisen palkinnon Cremonan sooloviulukilpailussa Italiassa. Vuonna 2009 Simonen voitti toisen palkinnon Rodolfo Lipizer -kilpailussa Italiassa. Kamarimuusikkona hän on voittanut Lyonin kansainvälisen kvartettikilpailun, Johannes Brahms -kilpailun Puolassa ja Citta di Pinerolo -kilpailun Italiassa. == Lähteet == Luokka:Suomalaiset viulistit Luokka:Vuonna 1986 syntyneet Luokka:Elävät henkilöt
Aikautus

Aikautuksella on sotilaallisessa mielessä kaksi eri merkitystä. Se tarkoittaa yhtäältä aikasytyttimellä varustetun ampumatarvikkeen, kuten tykinkranaatin, lentoajan mukaan määritettyä lukemaa, joka määrää aikasytyttimen toimintahetken. Toisaalta aikautus on myös aikasytyttimiä käyttäen tapahtuvassa ammunnassa edellytetty ampuma-arvo, jonka perusteella aikasytyttimet asetetaan toimimaan käsketyllä etäisyydellä. Luokka:Taistelutekniikka
Giacomo Matteotti

Giacomo Matteotti (22. toukokuuta 1885 Fratta Polesine – 10. kesäkuuta 1924 Rooma) oli italialainen sosialisti ja fasistien ankara arvostelija. Fasistit murhasivat hänet kesällä 1924, minkä jälkeinen kriisi merkitsi käännekohtaa Italian fasismin historiassa. == Elämä ja ura == === Koulutus ja poliittinen ura === Matteotti valmistui Bolognan yliopistosta, missä hän oli opiskellut oikeustiedettä. Hänet valittiin Italian edustajainhuoneeseen vuosina 1919, 1921 sekä 1924, ja hän nousi puolueensa pääsihteeriksi. === Murha === Samoihin aikoihin kuin Matteotti oli edustajainhuoneen jäsenenä, Italian diktaattoriksi vastikään päässyt Benito Mussolini suoritti terrori-iskuja vasemmistolaisia vastaan. Matteotti puhui 30. toukokuuta 1924 Italian parlamentin edessä ja väitti, että Italian fasistit olisivat huijanneet vuoden 1924 vaalivoitossansa. Kaksi viikkoa myöhemmin, 10. kesäkuuta 1924, Matteotti katosi, ja löytyi 18. elokuuta haudattuna Rooman ulkopuolelta. Kuusi squadristia oli kaapannut, murhannut ja kiireesti haudannut hänet Riano Flaminion lähelle. Matteottin murha aiheutti laajan kohun ja opposition lähdön edustajainhuoneesta. Mussolini hämmentyi kansansuosionsa menettämisestä, ja päätti 3. tammikuuta 1925 ottaa Kansallisen fasistipuolueen johtajana vastuun murhasta, tosin hänen osuuttaan murhaan ei kuitenkaan olla koskaan näytetty toteen. Mussolini uhmasi oppositiota nostamaan syytteen häntä vastaan, mitä ei kuitenkaan uskallettu tehdä. Matteottin murha merkitsi käännekohtaa fasistisessa Italiassa, sillä sen jälkeen Mussolini lakkasi tekemästä yhteistyötä parlamentin kanssa ja loi Italiasta totalitaristisen valtion, muun muassa vaimentaen opposition lehdistön, poissulkien ei-fasistiset ministerit sekä perustaen salaisen poliisin. Matteottin murhasta epäillyt kuusi henkilöä alun perin vapautettiin. Vasta toisen maailmansodan jälkeen kolme yhä elossa ollutta surmaajaa sai kolmenkymmenen vuoden vankeustuomiot. == Lähteet == == Aiheesta muualla == Luokka:Italialaiset sosiaalidemokraattiset poliitikot Luokka:Italialaiset henkirikosten uhrit Luokka:Ihmisryöstön uhrit Luokka:Vuonna 1885 syntyneet Luokka:Vuonna 1924 kuolleet
Rouva presidentti (televisiosarja)

Rouva presidentti (Commander in Chief) on yhdysvaltalainen draamasarja, jota ABC esitti 2005-2006. Sarjan pääosassa oli Geena Davis, jonka esittämästä varapresidentti Mackenzie Allenista tulee Yhdysvaltain ensimmäinen naispresidentti edellisen viranhaltijan kuoltua. Davis palkittiin roolistaan Golden Globella vuonna 2006. Myös Donald Sutherland oli ehdokkaana samana vuonna. ==Roolit== ==Lähteet== Luokka:2000-vuosikymmenen yhdysvaltalaiset draamasarjat Luokka:ABC:n televisio-ohjelmat
Creation (vuoden 2009 elokuva)

Creation on Jon Amielin ohjaama ja vuonna 2009 ilmestynyt brittiläinen elämäkertaelokuva, joka kertoo Charles Darwinista. Sen pääosia esittävät tosielämän aviopari Paul Bettany ja Jennifer Connelly Charles ja Emma Darwinina. John Collee laati elokuvan käsikirjoituksen Randal Keynesin Darwin- elämäkerran Annie’s Box pohjalta. Creationin maailmanensi-ilta oli 10. syyskuuta 2009 Toronton elokuvajuhlilla, missä se valittiin avajaisillan gaalanäytöksen elokuvaksi. Ei-kanadalainen elokuva ei ollut saanut kyseistä kunniaa sitten vuoden 1996. Syyskuussa 2009 tuottaja Jeremy Thomas kertoi elokuvan saaneen levityssopimuksia ympäri maailmaa, mutta ei Yhdysvalloissa. Hänen mukaansa uskonto sanelee Yhdysvalloissa elämää yhä, lukuun ottamatta New Yorkia ja Los Angelesia. == Lähteet == Luokka:Brittiläiset draamaelokuvat Luokka:Vuoden 2009 brittiläiset elokuvat Luokka:Elämäkertaelokuvat
Barloworld Scientific

Barloworld Scientific on Britannian suurin laboratoriotuotteiden valmistaja. Vuonna 2007 yrityksen osti Nova Capital oy. Yrityksen valmistamia tuotteita myydään myös suomessa esimerkiksi sairaaloille. Yritys käyttää myös nimiä Bibby Sterilin ja Bibby Scientific. == Lähteet == http://www.bibby- scientific.com/internet/content.nsf/framesetter/TMAY5BQDST?OpenDocument http://www.nova-cap.com/index.html == Aiheesta muualla == * Bibby Sterilin * Bibby Scientific Luokka:Brittiläiset yritykset
UFO (täsmennyssivu)

UFO voi tarkoittaa: * ufo, tunnistamaton lentävä esine * UFO, brittiläinen rockyhtye * UFO, vuosien 1970-1971 brittiläinen tieteissarja * UFO: Enemy Unknown, vuoden 1994 videopeli * UFO, ALTAR interactiven pelisarja * UFO: Extraterrestrials, vuoden 2007 videopeli
Tetryyli

Tetryyli eli trinitrofenyylimetyylinitramiini on TNT:n sukuinen räjähdysaine. Tetryyliä valmistetaan käsittelemällä dimetyylianiliinia rikkihapolla ja sen jälkeen nitraamalla se typpihapolla. Myös eräistä muista aniliinin johdannaisista saadaan nitraamalla tetryyliä.. Tetryylin ominaisuuksiin kuuluu: iskuherkkyys, lievä hygroskooppisuus, kemiallinen vakaus, myrkyllisyys ja valukelvottomuus. Tetryyliä käytettiin erityisesti toisen maailmansodan aikana räjäyttimissä ja nalleissa sellaisenaan, sekä TNT:hen seostettuna torpedojen ja merimiinojen täytteenä. Yhdistettä voidaan käyttää myös pH- indikaattorina. Sen väri muuttuu värittömästä punaisiksi pH-alueella 10,8-13. Tetryylin kemiallinen kaava on C7H5N5O8 ja rakennekaava (NO2)3C6H2N(CH3)NO2. Tetryyli on normaaliolosuhteissa hajuton ja väritön - keltainen kiteinen aine, joka ei liukene veteen. Tetryylin moolimassa on 287.15 g/mol, sulamispiste 130 °C, suhteellinen tiheys 1.57 g/cm3 (vesi = 1,0 g/cm3) ja CAS-numero 479-45-8. Tetryyli räjähtää ilmassa 187 °C:ssa. ==Lähteet== == Aiheesta muualla == *Landolt-Börnstein *PubChem Luokka:Räjähdysaineet Luokka:Orgaaniset typpiyhdisteet
Seine großen Erfolge 4

Seine großen Erfolge 4 on saksalaisen laulajan Heinon studioalbumi vuodelta 1973. ==Kappaleet== # Edelweiß # Salome # Tom Dooley # Uns scheint der Mond so hell # Das Kufsteinlied # Heut noch sind wir hier zu Haus # Schneewalzer # Tampico # Rosamunde # Wandern, ach wandern # Am Brunnen vor dem Tore # Das Wandern ist des Müllers Lust # Das einsame Glöcklein # Das Polenmädchen ==Lähteet== * Heinon virallinen diskografia Luokka:Vuoden 1973 albumit Luokka:Heinon albumit
Alppisinappiperhonen

Alppisinappiperhonen (Pieris callidice) on kaaliperhosten heimoon kuuluva keskikokoinen päiväperhonen. Lajista on kuvattu useita alalajeja. Pohjois- Amerikassa esiintyvää lajia Pontia occidentalis on pidetty myös alppisinappiperhosen alalajina. == Levinneisyys == Alppisinappiperhonen esiintyy vuoristoissa Alpeilla, Pyreneillä, Vähässä-Aasiassa, Uralilla, Himalajalla, Tiibetissä ja Mongoliassa. Suomessa laji on tavattu yhden kerran vaeltaneena yksilönä Utsjoen Karigasniemeltä. == Koko ja ulkonäkö == Alppisinappiperhosen etusiiven pituus on 21–26 mm. Siipien yläpuolen pohjaväri on valkoinen. Nimialalajilla koiraan etusiiven yläpuolen mustat kirjaukset ovat niukkoja ja takasiiven yläpuolella ei ole kirjauksia. Naaraalla on siipien yläpuolella laajempia mustia kirjauksia kuin koiraalla. Takasiiven alapuolen pohjaväri on yleensä keltainen ja siipisuonet voimakkaasti vihertävänharmaan kehnän peitossa. == Elinympäristö == Alppisinappiperhosen elinympäristöä ovat kivikkoiset vuoristoniityt yli 1 500 metrin korkeudessa. == Lentoaika ja elintavat == Lentoaika on Euroopassa kesäkuun lopulta elokuuhun yhtenä sukupolvena. Laji talvehtii kotelona. == Ravintokasvi == Toukan ravintokasveja ovat ukonnauriit (Erysimum), esimerkiksi Erysimum pumilum, litukat (Cardamine), pernaruohot (Sisymbrium) ja resedat (Reseda), esimerkiksi Reseda glauca. ==Lähteet== *Suomen Perhoset: Vuorisinappiperhonen * * Luokka:Kaaliperhoset
Heino Sings for you

Heino Sings for you on saksalaisen laulajan Heinon studio-albumi vuodelta 1973. ==Kappaleet== # Edelweiß # Salome # Tom Dooley # Uns scheint der Mond so hell # Das Kufsteinlied # Heut noch sind wir hier zu Haus # Schneewalzer # Tampico # Rosamunde # Wandern, ach wandern # Am Brunnen vor dem Tore # Das Wandern ist des Müllers Lust # Das einsame Glöcklein # Das Polenmädchen ==Lähteet== * Heinon virallinen diskografia Luokka:Vuoden 1973 albumit Luokka:Heinon albumit
Nivernais

Nivernais on Ranskan historiallinen maakunta, joka sijaitsee Neversin kaupungin ympärillä, Nièvren departementissa. Ankaran ilmaston ja karun maaperän vuoksi alue on hyvin metsäistä. Aluetta halkoo Nivernais'n kanava. == Lähteet == * Chamber's Encyclopedia, osa 10, s. 50 Luokka:Ranskan entiset provinssit Luokka:Nièvre
Nivernais’n kanava

thumb|250px|Sulku Clamecyssa. Nivernais’n kanava [] () yhdistää Loiren jokialueen Seinen jokialueeseen. Kanava kulkee pohjois-etelä-suunnassa Yonne- joen suuntaisesti, ja sen pituus on noin 180 km. Siinä on 110 sulkua. Kanavaa alettiin rakentaa 1784 puun uittoa varten Ranskan suuri vallankumous kuitenkin keskeytti rakennustyöt. Niitä jatkettiin vasta 1820-luvulla. Siitä tuli kuitenkin käytetty kulkuväylä, joka edisti Nievren departementin taloudellista kehitystä. Rautatateiden kehityksen myötä kanavan merkitys alkoi 1800-luvulla vähentyä, ja nykyisin sitä käytetään yksinomaan huviveneilyyn. Kanava on saanut nimensä Ranskan historiallisen maakunnan Nivernais’n mukaan. == Lähteet == == Aiheesta muualla == Luokka:Ranskan kanavat Luokka:Seinen vesistö Luokka:Loiren vesistö
Heino 1973 – Seine großen Erfolge

Heino 1973 – Seine großen Erfolge on saksalaisen laulajan Heinon studio-albumi vuodelta 1973. ==Kappaleet== # Blau blüht der Enzian # Viva Espana # Teure Heimat # Hoch auf dem gelben Wagen # Das Lieben bringt groß Freud’ # Die Schlange von Loch Ness # La Montanara # Irgendwann sind alle gleich # Carneval in Rio # La Paloma # Heino, sein beliebtes Potp. aus der TV-Starparade # So ein Tag, so wunderschön wie heute ==Lähteet== * Heinon virallinen diskografia Luokka:Vuoden 1973 albumit Luokka:Heinon albumit
Edelweiß – La Montanara

Edelweiß – La Montanara on saksalaisen laulajan Heinon studio-albumi vuodelta 1973. ==Kappaleet== # Edelweiß # Salome # Uns scheint der Mond so hell # Das Kufsteinlied # Heut noch sind wir hier zu Haus # Schneewalzer # La Montanara # Rosamunde # Wandern, ach wandern # Am Brunnen vor dem Tore # Das Wandern ist des Müllers Lust # Das einsame Glöcklein # Das Polenmädchen ==Lähteet== * Heinon virallinen diskografia Luokka:Vuoden 1973 albumit Luokka:Heinon albumit
Unk

Anthony Platt (28. marraskuuta 1982 – 24. tammikuuta 2025), tunnetaan paremmin taiteilijanimellään Unk, oli yhdysvaltalainen DJ ja rap-artisti Georgian Atlantasta. == Biografia == Anthony Platt syntyi 28. marraskuuta 1982. Tavattuaan DJ Jellyn ja DJ Montayn, hän liittyi heidän Southern Style DJs -nimisenn DJ-lähipiiriin. Unk esiintyi koulujen juhlissa ja muissa samankataisissa tapahtumissa ympäri Georgiaa. Vuonna 2000 Big Oomp pyysi Unkin tämän Big Oomp Recordsille ja Unk suostui. Platt teki soolodebyyttinsä vuonna 2006 albumilla Beat’n Down Yo Block!, ja sen ensimmäinen single, “Walk It Out”, nousi Billboardin Hot 100 -listalla sijalle 10, R&B;/Hip-Hop- ja Rap- listoilla sijalle 2 sekä Pop 100 -listalla sijalle 19. Seuraava single, “2 Step”, oli lähes yhtä suuri hitti, vakiinnuttaen Unkin paikan aikansa hittiartisteina. Molemmilla albumeilla oli myös loistavia remixejä, joissa esiintyivät tähdet kuten Outkast, Jim Jones, T-Pain ja E-40. Unkin toinen albumi, 2econd Season (2008), nousi myös Billboardin R&B;/Hip-Hop -listoilla kärkikymmenikköön. Vuonna 2009 Plattin saama sydänkohtaus keskeytti hänen uransa. Unk lopetti kiertueet, ja hänen musiikkituotantonsa hidastui, ja hän julkaisi vain muutaman singlen vuosina 2012–2015. Hänen julkisuutensa nousi jälleen hetkellisesti, kun hän esiintyi “Walk It Out” -kappaleellaan vuoden 2023 BET Awards -gaalassa. == Diskografia == ===Albumit=== Tietoa Beat'n Down Yo Block! *Julkaistu: 3. lokakuuta 2006 *Listasijoitus: #84 (U.S.) Billboards Artist Chart History for DJ UNK *Myynti Yhdysvalloissa: 136,000+http://indiehq.com/2007/04/25/independent-sales- chart-4-25-07/#more-467 *Singlet: ”Walk It Out” , ”2 Step”, ”Hit the Dance Floor” 2econd Seasonhttp://www.myspace.com/djunkoompcamp DJ Unk's Myspace *Julkaistu: 4. marraskuuta 2008 *Listasijoitus: #104 (U.S.) *Myynti Yhdysvalloissa: 24,301 *Singlet: ”Show Out”, ”In Yo Face”. ===Singlet=== Vuosi Single ListasijoituksetBillboard.com - Artist Chart History - Unk Albumilta U.S. U.S. R&B; U.S. Rap U.S. Pop 2006 ”Walk It Out” 10 2 2 22 Beat'n Down Yo Block! 2007 ”2 Step” 24 10 4 32 ”Hit the Dance Floor” (feat. Baby D) \- 103 - - 2008 ”Show Out” - 46 17 - 2econd Season ”In Yo Face” - - - - == Lähteet == == Aiheesta muualla == * Luokka:Yhdysvaltalaiset hip hop -artistit Luokka:Yhdysvaltalaiset DJ:t Luokka:Vuonna 1982 syntyneet Luokka:Vuonna 2025 kuolleet
HMS Black Prince

HMS Black Prince on ollut viiden Britannian Kuninkaallisen laivaston aluksen nimenä. * HMS Black Prince (1650), 10-tykkinen alus * HMS Black Prince (1816), Black Prince -luokan 74-tykkinen kolmannen luokan linjalaiva * HMS Black Prince (1861), Warrior-luokan panssarifregatti * HMS Black Prince (1904), Duke of Edinburgh -luokan panssariristeilijä * HMS Black Prince (81), Dido-luokan ilmatorjuntaristeilijä.
Dem Franchize Boyz

Dem Franchize Boyz (lyhennetty joskus DFB) on yhdysvaltalainen Atlantasta kotoisin oleva hip hop-yhtye. Yhtyeen jäsenet ovat: Parlae (oik. Maurice Gleaton), Pimpin' (Jamal Willingham), Jizzal Man (Bernard Leverette) ja Buddie (Gerald Tiller). == Biografia == Yhtye aloitti Universal Recordsilla vuonna 2004. Samana vuonna julkaistiin yhtyeen debyyttialbumi, joka kantoi yhtyeen nimeä. Albumilta julkaistiin singlenä yhtyeen ensimmäinen hitti "White Tee". Hip hop-tuottaja Jermaine Dupri teki Dem Franchize Boyzin "Oh I Think They Like Me" -kappaleesta remix-version. Kappaleen nimi oli vain "I Think They Like Me". Remix veriolla räppäsi Duprin lisäksi Bow Wow ja Da Brat. Kappale sijoittui Billboard R&B-listan; huipulle. Myöhemmin So So Def -levy-yhtiö julkaisi Franchize Boyzin toisen On Top of Our Game -nimisen albumin. Tältä albumilta julkaistiin singlenä "Lean Wit It, Rock Wit It". Kappale oli snap- musiikin uranuurtajia. Yhtyyen jäsen Parlae pidätettiin, kun poliisi löysi yhtyeen studiosta huumeita, aseita ja rahaa. Yhtye oli mukana myös R&B-laulaja; Monican "Everytime tha Beat Drop" -kappaleella. Kolmas studioalbumi Our World, Our Way julkaistiin syyskuussa 2008. == Diskografia == ===Albumit=== * 2004: Dem Franchize Boyz * 2006: On Top of Our Game * 2008: Our World, Our Way ===Singlet=== Year Song U.S. Hot 100 U.S. R&B; U.S. Rap Album 2004 "White Tee" 79 25 23 Dem Franchize Boyz 2005 "I Think They Like Me (Remix)" (featuring Jermaine Dupri, Da Brat and Bow Wow) 15 1 1 On Top of Our Game 2006 "Lean wit It, Rock wit It" (featuring Lil Peanut & Charlay) 7 2 1 "Ridin' Rims" 80 40 22 2008 "Talkin' Out da Side of Ya Neck!" - 71 - Our World, Our Way "Turn Heads" (featuring Lloyd) \- 75 - == Aiheesta muualla == * Virallinen sivusto * Luokka:Yhdysvaltalaiset hip hop -yhtyeet
Suoritushäiriö

Suoritushäiriö tarkoittaa sopimusoikeudessa sellaista tilannetta, jossa suoritus ei tapahdu sopimuksen mukaisesti tai sopimussuhteen kehittyminen ei ole normien mukaista. Näin lavea määritelmä sisältää myös tapaukset, joissa häiriö ei johdu siitä sopijapuolesta, jonka suorituksessa häiriö ilmenee. Sitäkään ei edellytetä, että toisella osapuolella olisi häiriön vuoksi oikeusseuraamusvaade.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 791–796. Suoritushäiriö voi johtua sopimussidonnaisuuden häiriöstä, jolloin sopimussidonnaisuutta ei ole syntynyt tai pätevästi syntynyt sidonnaisuus on rauennut. Toisaalta häiriö voi johtua sopimusrikkomuksesta, jolloin pätevästi syntyneen sopimussuhteen kehityksessä ilmenee normien rikkomista, mutta sopimussidonnaisuus jatkuu kuitenkin edelleen. Suoritushäiriöt jaotellaan alku- ja jälkiperäisiin suoritushäiriöihin. Alkuperäisessä suoritushäiriössä häiriö on vaikuttanut jo sopimusta solmittaessa. Jälkiperäinen suoritushäiriö on esimerkiksi pätevässä sopimussuhteessa tapahtunut sopimusrikkomus. Suoritushäiriöiden jaottelu jäsentää ilmiötä, mutta se ei sovellu oikeudellisen päättelyn perustaksi. Alkuperäinen suoritushäiriö voi johtua sopimuksen teossa ilmenneestä virheestä. Lainsäädännössä on säännelty esimerkiksi sopijapuolten tahdonilmaisujen vaihtamista (oikeustoimilaki, 228/1929, 1 luku), oikeustoimen muotoa (maakaari, 540/1995, 2 luku) sekä pakottamista, harhaanjohtamista ja erehdystä (oikeustoimilaki, 228/1929, 3 luku). Jos sopijapuolen valtuutettuna toimiva henkilö ylittää toimivaltansa sopimusta tehtäessä, on kyseessä oikeustoimen tahdonmuodostusta koskeva puute. Pätemättömiä ovat oikeustoimet, joita aviopuoliso tekee ilman toisen puolison suostumusta. Jälkiperäinen suoritushäiriö voi johtua olosuhteiden muuttumisesta sopimuksenteon jälkeen. Sopimussidonnaisuus estää kuitenkin sen, ettei sopijapuoli voi irtautua velvoitteistaan ilman pätevää perustetta, kuten vaikkapa vastapuolen sopimusrikkomuksesta johtuvaa sopimuksen purkuoikeutta. Sekä alku- että jälkiperäinen suoritushäiriö voi johtaa sopimuksen sovitteluun erityisesti silloin, kun kyseessä on kohtuullisuuteen vaikuttava seikka. Pätevässä sopimussuhteessa tapahtuvasta sopimusrikkomuksesta seuraa tavallisesti velvoitteiden tehosteiden käyttöönotto. Tehosteita ovat muun muassa hinnanalennus, luontoissuorituksen vaatiminen, pidättämisoikeus, vahingonkorvaus ja sopimuksen purku. Sopimuksen sitovuutta rajoittavina tekijöinä voivat tulla kyseeseen vaikkapa ylivoimainen este, liikavaikeus, mahdottomuus ja sosiaalinen suorituseste. ==Lähteet== Luokka:Velvoiteoikeus
Lentokonetehtaan rata

Lentokonetehtaan rata oli Suomen rataverkkoon kuulunut sivurataosuus, joka sijaitsi Tampereen ja Pirkkalan rajalla. Rata alkoi Lempäälän puolelta Sääksjärven liikennepaikalta ja kulki pohjoiseen päin Helsingin ja Tampereen välisen pääradan rinnalla aina Peltolammin korkeudelle saakka. Erottuaan pääradasta rata kulki sitten Pirkkalan Toivion ja Partolan kautta Härmälässä Pyhäjärven rannalla sijainneen Valmet Oy:n lentokonetehtaan alueelle. Radasta erkaantui myös sivuraide SOK:n varastolle Sarankulmaan. Rata purettiin 1999–2000 samassa yhteydessä, kun Tampereen ja Sääksjärven välille rakennettiin kolmas raide. Lentokonetehtaan rataa käytettiin Valmetin lentokonetehtaan kuljetuksiin. Rataa pitkin kuljetettiin maailmalle tehtaalta valmistuneet veturit ja muu kiskokalusto. Lentokonetehtaan historia alkoi vuodesta 1936, kun Valtion Lentokonetehdas siirrettiin Tampereelle. Sodan jälkeen tehdas alkoi valmistaa rautatiekalustoa. Tehtaalla rakennettiin 1950-luvulta 1970-luvulle Hr11-, Dr12-, Dr13-, Dr16-, Sv11-, Dv11-, Dv12-, Dv15- ja Dv16-veturisarjoja, Dm3-, Dm4-, Dm6-, Dm7-, Dm8- ja Dm9-dieselmoottorijunia, Sm1- ja Sm2-sähköjunia, M100-sarjan metrojunia sekä Helsinkiin raitiovaunuja. == Lähteet == * Vaunut.org: Karttakuva ratalinjasta * Vaunut.org: Lentokonetehtaan valmistamaa kalustoa Luokka:Suomen entiset rautatiet Luokka:Tampereen liikenne Luokka:Härmälä Luokka:Sääksjärvi (Lempäälä) Luokka:Sarankulma Luokka:Teollisuusjunat ja -radat
Taulustolaitos

Taulustolaitos eli tabellilaitos () on 1749–1858 koottu Ruotsin väestötilastojen järjestelmä. Se on ensimmäinen koko valtion tiedot sisältävä väestötilasto. Se on maailman vanhin lajissaan. Tilastojen laadintaa johti 1756 perustettu tabellikomissio.Uusi tietosanakirja, Tietosanakirja oy 1960–1966, hakusana tabellilaitos. Tilastojen tietojen kerääminen oli monivaiheinen tapahtumasarja. Aluksi papisto laati kirkonkirjojen perusteella taulukon seurakunnan asukkaista. Seurakuntien taulukkojen avulla tehtiin yhdistelmätaulukko rovastikunnittain ja näiden avulla hiippakunnittain, sitten lääneittäin ja lopuksi koko Ruotsista.Otavan iso tietosanakirja, Otava 1960–1965, hakusana taulustolaitos. Taulukkoja laadittiin sekä väestömuutoksista että väkiluvusta ja väestön rakenteesta. Väestömuutostaulukot sisälsivät tiedot syntyneistä, vihityistä ja kuolleista sekä myöhemmin myös muuttaneista. Väestötaulukot ryhmittelivät kansan ammatin, iän, siviilisäädyn ja sukupuolen mukaan sekä myöhemmin vielä kielen, syntymäpaikan ja koulutuksen mukaan. Väestötilasto laadittiin aluksi vuosittain, 1751 alkaen joka kolmas vuosi, 1775 lähtien joka viides vuosi ja 1880 alkaen joka kymmenes vuosi. Vuonna 1858 tilastoja alkoi laatia Tilastollinen keskustoimisto.Nationalencyklopedin, Bokförlaget Bra Böcker 1995. Suomen ja Ruotsin eron jälkeen Suomen tilastoja laati senaatin kamari- ja tilintekotoimituskunta, jolta tehtävä siirrettiin 1865 väliaikaiselle tilastolliselle toimistolle. Siitä muodostettiin 1884 Tilastollinen päätoimisto, josta 1971 tuli Tilastokeskus. ==Kirjallisuutta== * A. Hjelt (August Johannes Hjelt): De första officiella relationerna om svenska tabellverket åren 1749–1757, Sällskapet för Finlands geografi 1899, sarja Fennia 16,3. * A. Hjelt: Det svenska tabellverkets uppkomst, organisation och tidigare verksamhet, Sällskapet för Finlands geografi 1900, sarja Fennia 16,2 (mikrofilmikopiona Kansalliskirjastossa). * Martti Kovero: Ruotsi-Suomen taulustolaitoksen syntyhistoriaa, teoksessa Kansantaloudellinen aikakauskirja, Kansantaloudellinen yhdistys 1948, sivut 26–43. ==Lähteet== Luokka:Ruotsin hallinto Luokka:Ruotsin historia Luokka:Kansalliset tilastopalvelut
Luontoisetu

Luontoisetu on jonakin muuna vastikkeena kuin rahana maksettava palkka tai rahapalkan lisäksi suoritettava etu. Luontoisetuja ovat esimerkiksi asunto-, auto-, puhelin- ja ravintoetu. Nämä edut otetaan työ- tai virkasuhteessa olevan henkilön verotuksessa huomioon rahamääränä, jonka suuruus vahvistetaan vuosittain. Vuoden 1922 työsopimuslain mukaan työsuhteessa olevan työntekijän palkka voitiin maksaa luontoisetuna, eli asuntoetuna.Työsopimuslaki, 141/1922, 11 §, voimassa 1922–1970 Vuoden 1970 työsopimuslain (320/1970, 18 §) mukaan luontoisedut saivat olla vain osa palkasta tai palkan lisänä. Metsä- ja lauttaustyöväen yhteisasunnoista 1947 säädetyssä laissa määrättiin, ettei erikseen miehille ja naisille tarkoitettuun yhteisasuntoon majoitetulta saanut ottaa maksua eikä muuta vastiketta.Laki 151/1947, 9 §, voimassa 1947–1967. Aiemmin myös valtion virassa tai toimessa olleen henkilön oli asuttava hänelle varatussa asunnossa, ellei toimialan ministeriö myöntänyt lupaa asua muualla. Myös evankelis-luterilaisen kirkon papiston ja kanttorien sekä maaseudun kansakoulunopettajien luontoisetuna oli asunto. Valtion ja kuntien virkamiehet sekä myöhemmin myös kansakoulunopettajat joutuivat maksamaan luontoiseduistaan vastiketta. ==Lähteet== Luokka:Palkka Luokka:Tuloverotus Suomessa
Tuttu Tarkiainen

Tuttu Viljo Tarkiainen (9. joulukuuta 1912 Helsinki – 29. lokakuuta 1969 Helsinki)Kuolleita (maksullinen artikkeli) Helsingin Sanomat 30.10.1969, HS Aikakone. Viitattu 10.3.2018. oli suomalainen valtiotieteilijä ja professori. Tarkiaisen vanhemmat olivat kirjailija Maria Jotuni ja kirjallisuudentutkija Viljo Tarkiainen.Kuka kukin on 1954 Tarkiainen kirjoitti ylioppilaaksi vuonna 1930, valmistui filosofian maisteriksi 1932 ja väitteli tohtoriksi 1938 tasavallan presidentin asemasta. Hän työskenteli vuosina 1934–1944 Suomen ulkoministeriössä ja toimi lähetystöattaseana Moskovassa 1936–1938, ministeriön jaostosihteerinä 1938–1943 sekä lähetystösihteerinä Roomassa 1943–1944. Sodan jälkeen hän oli muutaman vuoden ajan liike-elämän palveluksessa, Suomen Puunjalostusteollisuuden keskusliiton kauppapoliittisen osaston päällikkönä 1944–1945 ja Enso-Gutzeitin kauppapoliittisena neuvonantajana 1945–1948. Sen jälkeen hän oli FAO:n virkailijana Washingtonissa ja Roomassa 1949–1952. Suomeen palattuaan Tarkiainen siirtyi akateemiselle uralle. Hän oli Yhteiskunnallisen korkeakoulun valtio-opin professorina 1952–1965 ja samalla koulun rehtorina 1954–1956 sekä yhteiskuntatieteellisen tiedekunnan dekaanina 1954 ja 1963–1965. Helsingin kauppakorkeakoulussa hän oli valtio-opin dosenttina 1954–1965 ja henkilökohtaisena ylimääräisenä professorina vuodesta 1965 kuolemaansa asti. Tarkiainen kuului Suomen valtuuskuntaan kauppaneuvotteluissa Pariisissa vuonna 1942 ja Kööpenhaminassa 1947. Hän oli jäsenenä vuoden 1956 YK:n yleiskokouksen Suomen-valtuuskunnassa ja oli Suomen YK-liiton puheenjohtajana 1956–1959. Tarkiainen oli yhtenä kirjoittajana 12-osaisessa teoksessa Suomen kansanedustuslaitoksen historia. Historiantutkija Kari Tarkiainen on Tuttu Tarkiaisen veljenpoika. ==Teokset== *Tasavallan Presidentin asema Suomen parlamenttaarisessa hallitusjärjestelmässä. Gummerus, 1938. 353 s. (väitöskirja) *Demokratia: antiikin Ateenan kansanvalta, WSOY, 1959. 491 s. == Lähteet == == Aiheesta muualla == * Tuttu Tarkiainen : Saksan pangermanistiset pyrkimykset Europan rauhan uhkana, Helsingin Sanomat, 20.08.1933, nro 221, s. 7, Kansalliskirjaston digitaaliset aineistot Luokka:Suomalaiset professorit Luokka:Tampereen yliopiston professorit Luokka:Helsingin kauppakorkeakoulun professorit Luokka:Suomen yliopistojen rehtorit ja kanslerit Luokka:Suomalaiset yhteiskuntatieteilijät Luokka:Suomalaiset historioitsijat Luokka:Suomalaiset diplomaatit Luokka:Vuonna 1912 syntyneet Luokka:Vuonna 1969 kuolleet
Arvo Laro

Arvo Vihtori Laro (sukunimi vuoteen 1934 Lindholm; 23. joulukuuta 1909 Tampere – 29. elokuuta 1968 Mikkeli) oli suomalainen filosofian maisteri, toimittaja, lehtori ja kirjailija. Laro oli toimittajana muun muassa tamperelaisessa Aamulehdessä. Jatkosodan aikana hän toimi rintamakirjeenvaihtajana ja lyhytaikaisesti 11. Tiedotuskomppanian päällikkönä. Hän oli sitten äidinkielen lehtorina vuodesta 1951 alkaen aluksi Lappeenrannassa ja sitten Mikkelissä.Kirjasampo.fi : Arvo Laro == Teoksia == * Ylioppilaan laulukirja, osakuntien y.m. ylioppilasjärjestöjen avustamana toimittanut Arvo Laro. Gummerus 1933, 2. painos 1938 * Kuoleman laiva : runoja. Oy Sara, Helsinki 1934 * Nuoret runoilijat 1934, toimittanut Mika Waltari. WSOY 1934. Sisältää runoja seuraavilta kirjoittajilta: Helli Hannula, Kyllikki Huhtala, Aari Surakka, Helvi Hämäläinen, Arvo Laro, Heikki Jylhä, Martti Laine, Oiva Paloheimo, Eino Kauppinen, Unto Kupiainen, Yrjö Teppo. * Sovellettua fysiikkaa : 1-näytöksinen ilveily. WSOY:n näytelmäsarja n:o 140. WSOY 1935 == Lähteet == * ===Viitteet=== Luokka:Suomalaiset kirjailijat Luokka:Suomalaiset toimittajat Luokka:Suomalaiset opettajat Luokka:Vuonna 1909 syntyneet Luokka:Vuonna 1968 kuolleet
Heikki Taskinen

Heikki Taskinen voi viitata ainakin seuraaviin suomalaisiin: * Heikki Taskinen (1888–1952), kansanedustaja * Heikki Taskinen (1905–1988), yleisurheilija * Heikki Taskinen (1940–1992), arkkitehti
Kukkasen koulu

Kukkasen peruskoulu sijaitsee Nastolan kirkonkylällä. Vuonna 2017 Männistön koulun oppilaat ja opettajat siirrettiin Kukkasen koulun tiloihin. Lukuvuoden 2017- 2018 alkaessa oppilasmäärä Kukkasen koulussa oli noin 450 oppilasta. Kukkasen koulun rehtorina on vuodesta 2008 asti toiminut Sanna Ainola. Vuoden 2022 alussa koulu siirtyi Nastopolin rakennukseen. ==Aiheesta muualla== *Kukkasen koulun kotisivut Luokka:Suomen peruskoulut Luokka:Nastolan oppilaitokset
Duke of Edinburgh -luokka (risteilijä)

Duke of Edinburgh -luokka oli Britannian kuninkaallisen laivaston kuuden panssariristeilijän muodostama alusluokka. Luokan alukset laskettiin vesille vuosina 1904 ja 1905. Ne voidaan jakaa asennettujen apuaseiden perusteella kahteen alaluokkaan, jolloin kaksi ensimmäistä alusta muodostavat varsinaisen Duke of Edinburgh -luokan ja loput neljä Warrior-luokan. Alusluokka oli ensimmäinen Philip Wattsin ollessa laivaston rakennusviraston johtajana (). == Suunnittelu == Luokan alusten pääaseina olivat kuusi 9,2 tuuman tykkiä, joista neljä oli asennettu yläkannen kulmiin ja loput kaksi keulakannelle ja perään. Kahdessa ensimmäisessä apuaseina oli viisi kuuden tuuman tykkiä kummallakin kyljellä. Muina aseina olivat kaksikymmentä kolmen naulan yläkannelle tykkiä mastojen ympärille ryhmitettyinä. Loppujen neljän apuaseina oli kaksi 7,5 tuuman tykkiä kummallakin laidalla. == Palvelus == HMS Natal tuhoutui räjähdyksessä joulukuussa 1915, minkä syynä pidetään viallisen kordiitin itsesyttymistä. HMS Duke of Edinburgh, HMS Black Prince ja HMS Warrior ottivat osaa Skagerrakin taisteluun 1. risteilijäviirikössä, jolloin kaksi viimeksi mainittua upposi joko taistelussa tai saamiensa vaurioiden vuoksi. HMS Cochrane ja HMS Achilles kuuluivat 2. risteilijäviirikköön. HMS Achilles oli taistelun aikana telakalla huollettavana. Cochrane ajoi matalikolle marraskuussa 1918 Mersey-joella, minkä jälkeen se romutettiin korjauskelvottomana. Viimeiset luokan alukset romutettiin 1921. Nimi Rakentaja Voimanlähde Kölinlasku Vesillelasku Valmistunut Hinta Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 Duke of Edinburgh -luokkaGardiner, Robert 1860-1905 s. 72 HMS Duke of Edinburgh Pembroke Hawthorn Leslie and Company 11. helmikuuta 1903 14. kesäkuuta 1904 20. tammikuuta 1906 £1,201,687 * HMS Black Prince Thames Ironworks and Shipbuilding Company, Blackwall Thames Ironworks and Shipbuilding Company 3. kesäkuuta 1903 8. marraskuuta 1904 17. maaliskuuta 1906 £1,193,414 * Warrior-luokka Warrior-luokka Warrior-luokka Warrior-luokka Warrior-luokka Warrior-luokka Warrior-luokka HMS Warrior Pembroke Wallsend 5. marraskuuta 1903 25. marraskuuta 1905 12. joulukuuta 1906 £1,186,395 * HMS Cochrane Fairfield Shipbuilding and Engineering Company, Govan Fairfield 24. maaliskuuta 1904 20. toukokuuta 1905 18. helmikuuta 1907 £1,193,121 * HMS Achilles Armstrong Whitworth, Elswick Hawthorn Leslie 22. helmikuuta 1904 17. kesäkuuta 1905 22. huhtikuuta 1907 £1,191,103 * HMS Natal Vickers, Barrow Vickers 6. tammikuuta 1904 30. syyskuuta 1905 5. maaliskuuta 1907 £1,218,244 * * = arvioitu hinta aseistettuna ==Lähteet== * * === Viitteet === *
UFO (televisiosarja)

UFO on brittiläinen tieteissarja, jota ITV esitti 1970-1971\. Sarjan loivat aikaisemmin muun muassa Myrskylinnuista vastanneet aviopari Gerry ja Sylvia Anderson. Sarjan tapahtumat sijoittuvat vuoteen 1980, jolloin SHADO-ryhmä taistelee ulkoavaruudesta tulleita muukalaisia vastaan. == Roolit == == Lähteet == == Aiheesta muualla == * Luokka:Brittiläiset scifi-sarjat Luokka:1970-luvun televisiosarjat Luokka:ITV:n televisio-ohjelmat
Kolmilammin tanssilava

Kolmilammin tanssilava on Kolmilammin rannalla Kanta-Hämeessä Hausjärvellä Turkhaudan kylässä sijaitseva tanssilava. Tanssilava on toiminnassa kesäisin toukokuusta elokuuhun. Alueelta löytyy lisäksi kaakkoisen lammen rannalla uimaranta, wc ja kahvio www.kolmilammi.fitanssi.net: Kolmilammi (Hausjärvi) . == Lähteet == Luokka:Tanssilavat Luokka:Hausjärven rakennukset ja rakennelmat
The Edge of Night

The Edge of Night oli yhdysvaltalainen saippuasarja, jota esitettiin 1956–1984. Sarjan loi Irving Vendig, joka aikaisemmin oli ollut Perry Mason -radiosarjan pääkäsikirjoittajana. Sarjan tapahtumat sijoittuivat kuvitteelliseen Monticellon kaupunkiin. The Edge of Night oli monista muista päiväaikaan lähetettävistä saippuasarjoista poiketen hyvin rikospainotteinen. Sarjan seuraajista 50 prosenttia oli miehiä, mikä on ennätys television päiväsarjojen kohdalla. Vaikka sarjan katsojaluvut eivät olleet erityisen korkeat, sen katselijauskollisuus oli suuri. Sarjaa esitettiin ensin CBS- kanavalla ja vuodesta 1975 lähtien ABC-kanavalla.Yhteensä sarjaa esitettiin 7240 jaksoa. ==Lähteet== Luokka:Yhdysvaltalaiset televisiosarjat Luokka:Saippuasarjat Luokka:1950-luvun televisiosarjat Luokka:1960-luvun televisiosarjat Luokka:1970-luvun televisiosarjat Luokka:1980-luvun televisiosarjat
Arethusa-luokka (1913)

Arethusa-luokka oli Britannian Kuninkaallisen laivaston ensimmäisessä maailmansodassa palvellut kevyt risteilijäluokka, johon kuului kahdeksan alusta. Alusluokka tilattiin syyskuussa 1912, ja sen alusten palveluspaikaksi oli suunniteltu Pohjanmeri. Luokan alukset olivat ensimmäiset brittiläiset risteilijät, joissa käytettiin polttoaineena ainoastaan öljyä ja joihin oli asennettu kevyemmät hävittäjätyyppiset koneet. Aluksissa oli kolme savuhormia, joista keskimmäinen oli paksuin. Niiden suunnittelu perustui aiempiin tiedusteluristeilijöihin, jotka oli suunniteltu toimimaan hävittäjien kanssa Pohjanmerellä. Aluksiin kuitenkin tehtiin parannuksia, kuten vahvistettiin kylkien suojaa niin kuin edeltäneessä Town-luokassa, mutta niissä palattiin seka-aseistukseen. == Muutostyöt == Sodan aikana aluksille lisättiin toiset kaksi 21 tuuman torpedoputkea, ja niiden ilmatorjunta-aseistusta vahvennettiin. Aluksille asennettiin myös miinanlaskukalusto. Viidestä luokan aluksesta poistettiin perästä kaksi neljän tuuman tykkiä, jotka korvattiin yhdellä kuuden tuuman tykillä.Gardiner, Robert s. 55 == Lähteet == * === Viitteet ===
Sulevi Manninen

Kaarlo Otto Sulevi Manninen (24. marraskuuta 1909 Helsinki – 10. helmikuuta 1936 Hämeenlinna) oli suomalainen runoilija ja kääntäjä. Mannisen vanhemmat olivat runoilija, suomentaja Otto Manninen ja kirjailija Anni Swan. Mannisen veljiä olivat Antero Manninen ja Mauno Manninen. Manninen valmistui ylioppilaaksi Helsingin normaalilyseosta vuonna 1927 ja filosofian kandidaatiksi Helsingin yliopistosta 1933. Hän opiskeli ranskan kieltä Ranskan Pariisissa sekä Sveitsin Genevessä syksyllä 1927. Manninen kuoli keuhkotautiin vuonna 1936. Manninen suomensi Molièren näytelmät Sievistelevät hupsut ja Luulosairas sekä Ferdinand Brucknerin näytelmän Elisabeth. Hänen ainoa oma runokokoelmansa Levoton päivä (WSOY, 1936) julkaistiin postuumisti. Manninen avusti myös Jean-Louis Perretiä suomalais-ranskalaisen sanakirjan tekemisessä.Suomalais-ranskalainen sanakirja ilmestyy ensi syksynä, Aamulehti, 15.04.1939, nro 100, s. 5, Kansalliskirjaston digitaaliset aineistot == Lähteet == ==Aiheesta muualla== * Luokka:Suomalaiset runoilijat Luokka:Suomentajat Luokka:Vuonna 1909 syntyneet Luokka:Vuonna 1936 kuolleet
Intian lippu

Intian lippu on yksi Intian tasavallan kansallistunnuksista. Se otettiin nykyisessä muodossaan käyttöön perustuslakia säätävässä kokouksessa 22. heinäkuuta 1947, 24 päivää ennen Intian itsenäistymistä 15. elokuuta 1947. Lippu perustuu Pingali Venkayyan suunnittelemaan Intian kongressipuolueen lippuun. Lippu on vaakasuuntainen trikolori, jonka värit ovat ylhäältä alkaen oranssi, valkoinen ja vihreä. Lipun keskellä on tummansininen 24-pinnainen pyörä, Ashoka Chakra. ==Katso myös== *Luettelo valtioiden historiallisista lipuista Lippu Luokka:Valtioiden liput
Buzuluk

Buzuluk () on kaupunki Orenburgin alueella Venäjällä. Se sijaitsee Volgan sivujoen Samaran varrella 246 kilometriä Orenburgista luoteeseen. Kaupunki on Buzulukin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen kautta kulkee Samaran ja Orenburgin välinen rautatie. Asukkaita on 88 900 henkeä (vuonna 2008). Buzulukin linnoitus perustettiin samannimisen joen suuhun vuonna 1736. Vuonna 1781 siitä tuli kaupunki ja Ufan lääniin kuuluneen kihlakunnan keskus. Vuonna 1804 kaupunki liitettiin Orenburgin ja vuonna 1851 Samaran lääniin. Buzulukissa oli Jumalanäidin naisluostari ja Kristuksen kirkastumisen miesluostari. Kaupunki oli tunnettu siellä valetuista kirkonkelloista. Nykyään Buzulukissa on koneenrakennus- ja kevyttä teollisuutta. Lähistöllä tuotetaan öljyä. Kaupungin pohjoispuolella sijaitsee Buzulukski bor -niminen kansallispuisto. ==Lähteet== * ==Aiheesta muualla== * Buzulukin kaupungin sivusto Luokka:Orenburgin alueen kaupungit